ସୁନ୍ଦରଗଡ, ସେପ୍ଟେମ୍ବର ୭ (ଲୋକାଲ ୱାୟାର): ସୁନ୍ଦରଗଡ ଜିଲ୍ଲା ବୀରମିତ୍ରପୁର ଥାନା ଅନ୍ତର୍ଗତ କୁମଝରିଆ ସରକାରୀ ଉଚ୍ଚ ବିଦ୍ୟାଳୟକୁ ଶିକ୍ଷଣୀୟ ଓ ମନୋରମ କରାଇବା ସହ ୧୫ ବର୍ଷ କାଳ ନିଜସ୍ବ ଉଦ୍ୟମରେ ଶିକ୍ଷା କ୍ଷେତ୍ରରେ ବୈପ୍ଲବିକ ପରିବର୍ତ୍ତନ ଆଣିଛନ୍ତି ଏଠାକାର ପ୍ରଧାନଶିକ୍ଷକ ସଞ୍ଜୟ କୁମାର ସାମଲ ।
୨୦୦୪ରେ ବିଦ୍ୟାଳୟରେ ସେ ପ୍ରଧାନଶିକ୍ଷକ ଭାବେ ଯୋଗଦେବାବେଳେ ଏଠାରେ ୮୦ ଜଣ ପିଲା ପଢୁଥିଲେ ଓ ସେଥିରୁ ୪୦ ଜଣ ରହୁଥିଲେ ହଷ୍ଟେଲରେ।
ହେଲେ ଆଜି ବିଦ୍ୟାଳୟର ଦୃଶ୍ୟ ସହ ପରିବର୍ତ୍ତନ ହୋଇଛି ଅଧ୍ୟୟନରତ ପିଲାଙ୍କ ସଂଖ୍ୟା ।
ବର୍ତ୍ତମାନ ଏଠାରେ ୧୧୧୭ ଜଣ ଛାତ୍ରଛାତ୍ରୀ ପଢୁଥିବା ବେଳେ ଅନ୍ୟ ସ୍କୁଲର ପିଲା ଛାତ୍ରାବାସରେ ରହିବା ପାଇଁ ଆବେଦନ କରୁଥିବା ସେ କହିଛନ୍ତି ।
ଆଦିବାସୀ ଅଧୁଷିତ ସୁନ୍ଦରଗଡ ଅଞ୍ଚଳର ପିଲାଙ୍କ ଭବିଷ୍ୟତ ଗଠନ ତାଙ୍କ ମୁଖ୍ୟ ଉଦ୍ଦେଶ୍ୟ ବୋଲି ସଞ୍ଜୟ ଲୋକାଲ୍ ଓ୍ବାୟାରକୁ କହିଛନ୍ତି।
ସେଥିପାଇଁ ଏହି ସରକାରୀ ଉଚ୍ଚ ବିଦ୍ୟାଳୟରେ ଆସିବା ଦିନରୁ ପରିବର୍ତ୍ତନର ସ୍ବପ୍ନକୁ ସାକାର କରିବା ପ୍ରୟାସ କରୁଥିବା ସୂଚନା ଦେଇ ସେ କହିଛନ୍ତି ଯେ, ସେ ଏଠାକୁ ଆସିଲା ବେଳେ ଶୌଚାଳୟ ନଥିଲା, ପୁଣି ଶୌଚାଳୟ କରାଯିବା ପରେ ପାଣି ସୁବିଧା ନଥିଲା ।
ଏଭଳି ସ୍ଥିତିରେ କାହାରି ସହଯୋଗକୁ ଅପେକ୍ଷା ନକରି ସେ ନିଜେ ପାଣି ଟାଙ୍କିର ବ୍ୟବସ୍ଥା କରାଇଥିଲେ।
ସେହିଭଳି ବିଦ୍ୟାଳୟରେ ପାଠ ପଢା ଯେପରି ଠିକ ରୂପେ ହୋଇପାରିବ, ସେଥିପାଇଁ ଅଧିକ ସମୟ ଦେଇ ପିଲାମାନଙ୍କୁ ପାଠ ବୁଝାଇବା ସହ ଅବସରପ୍ରାପ୍ତ ଶିକ୍ଷକଙ୍କୁ ଗଣିତ, ଇଂରାଜୀ ଓ ବିଜ୍ଞାନ ପଢାଇବା ପାଇଁ ଅଣାଇବା ବ୍ୟବସ୍ଥା କରିଥିଲେ ସେ।
ଏହାଛଡା ପିଲାଙ୍କ ପାଠ ପଢାକୁ କୌତୂହଳପ୍ରଦ କରିବା ପାଇଁ ସେ ନିଜସ୍ବ ଉଦ୍ୟମରେ ସେମାନଙ୍କ ପାଇଁ ସ୍ମାର୍ଟ ଟିଭି ମଧ୍ୟ ପ୍ରସ୍ତୁତ କରିଛନ୍ତି।
କେବଳ ଏତିକି ନୁହେଁ, ଛାତ୍ରଛାତ୍ରୀଙ୍କୁ ଅନ୍ୟାନ୍ୟ ରୁଚି ତଥା ଶାରୀରିକ ବିକାଶ ପାଇଁ ନୃତ୍ୟ, ସଂଗୀତ, ଯୋଗ ଓ ଛାତ୍ରୀଙ୍କ ପାଇଁ ଆତ୍ମସୁରକ୍ଷା ପ୍ରତି ସମାନ ଗୁରୁତ୍ବ ଦିଆଯାଉଥିବା ସେ ସୂଚନା ଦେଇଛନ୍ତି।
ଏଠାରେ ଅଧ୍ୟୟନରତ ଛାତ୍ରଛାତ୍ରୀଙ୍କ ସର୍ବାଙ୍ଗୀନ ଉନ୍ନତି ପାଇଁ ମାର୍ଚ୍ଚ ୩୧ ଓ ଦୁର୍ଗା ପୂଜା ଛୁଟି ପୂର୍ବରୁ ଅଭିଭାବକମାନଙ୍କ ସହ ଏକ ବୈଠକ ହୋଇଥାଏ, ଯେଉଁଥିରେ ପ୍ରାୟ ୮୦୦ରୁ ୯୦୦ ଅଭିଭାବକ ସାମିଲ ହେଉଛନ୍ତି ।
କୁମଝରିଆ ଅଞ୍ଚଳର ସାମାଜିକ ସ୍ଥିତି ସେତେ ବିକଶିତ ନୁହେଁ, ଏଭଳି ସ୍ଥିତିରେ ସେ ଅଭିଭାବକମାନଙ୍କ ସହ ସଂପର୍କ ରଖି ପିଲାମାନଙ୍କର ସର୍ବାଙ୍ଗୀନ ବିକାଶ ଉପରେ ସବୁବେଳେ ଜୋର୍ ଦେଇ ଆସିଛନ୍ତି।
ସବୁଠାରୁ ବଡ଼କଥା ହେଲା, ନିଜର ସମସ୍ତ ଆୟକୁ ସେ ପିଲାଙ୍କ ପାଇଁ ବିନିଯୋଗ କରି ସେମାନଙ୍କୁ ସବୁ ପ୍ରକାର ସୁବିଧା ସୁଯୋଗ ଯୋଗାଇଦେଇଚାଲିଛନ୍ତି ।
ବିଦ୍ୟାଳୟରେ ବିଶେଷ ମଧ୍ୟାହ୍ନ ଭୋଜନ ପ୍ରସ୍ତୁତ ହୁଏ। ଏଠାରେ ରାନ୍ଧୁଣିଆ ଓ ସହଯୋଗକର୍ମୀ ମଧ୍ୟ ପରିମଳ ବ୍ୟବସ୍ଥାକୁ ଗୁରୁତର ସହ ନେଇ ୨୦୦୮ରୁ ପିନ୍ଧି ଆସୁଛନ୍ତି ସ୍ବତନ୍ତ୍ର ଡ୍ରେସ କୋଡ ।
ସରକାରୀ ସହଯୋଗରେ ୬ ଜଣ ରୋଷେୟା ଥିଲେ ମଧ୍ୟ ସ୍କୁଲରେ ପିଲାଙ୍କର ଶାରୀରିକ ବିକାଶକୁ ପ୍ରାଧାନ୍ୟ ଦିଆଯାଇ କିଛି ଅଧିକା ଖାଦ୍ୟ ପ୍ରସ୍ତୁତ ହେଉଥିବାରୁ ଆଉ ଅଧିକ ପାଞ୍ଚ ଜଣଙ୍କୁ ସହଯୋଗ ପାଇଁ ରଖାଯାଇଛି ।
ଏହି ସବୁ ବ୍ୟବସ୍ଥା ପାଇଁ ବିଦ୍ୟାଳୟ ୨୦୧୭ରେ ଜାତୀୟ ସ୍ତରରେ ଓ ୨୦୧୮ରେ ରାଜ୍ୟ ସ୍ତରରେ ସ୍ବଚ୍ଛ ବିଦ୍ୟାଳୟ ଭାବେ ପୁରସ୍କୃତ ହୋଇଥିବାବେଳେ ୨୦୧୪ରେ ମଧ୍ୟାହ୍ନ ଭୋଜନ ପାଇଁ ରାଜ୍ୟସ୍ତରୀୟ ପୁରସ୍କାର ପାଇଛି ।
୨୨ ବର୍ଷ ଚାକିରି କାଳ ମଧ୍ୟରେ ନିଜ ଆୟରେ ବିଳାସମୟ ଜୀବନ କାଟିବା ଉଦ୍ଦେଶ୍ୟ ନଥିଲା। ତେଣୁ ଦରମା ଅର୍ଥ ଜମା ରଖିବାର କୌଣସି ଉଦ୍ଦେଶ୍ୟ ନାହିଁ ବୋଲି ଶ୍ରୀସାମଲ କହିଛନ୍ତି ।
ପିଲାଙ୍କ ପ୍ରତି ଥିବା ଯତ୍ନଶୀଳ ମନୋଭାବ ଓ ଗୁରୁଦାୟିତ୍ବ ପାଇଁ ୨୦୧୩ରୁ ସଞ୍ଜୟ ନିଜ ପରିବାର ଛାଡି ତାଙ୍କ ଛାତ୍ରଛାତ୍ରୀଙ୍କ ଗହଣରେ ରହିଆସୁଛନ୍ତି ।
This site uses Akismet to reduce spam. Learn how your comment data is processed.
ପଛୁଆ ଅଞ୍ଚଳରେ ଚାଲୁଥିବା ଯୋଜନାର ଢାଞ୍ଚାଗତ ପରିବର୍ତ୍ତନର ଆବଶ୍ୟକତା (ଅଭିମତ)
ପଶ୍ଚିମ ଓଡ଼ିଶା ବିକାଶ ପରିଷଦ" ଗତ କିଛି ମାସ ହେବ ଅଧିକ କ୍ରିୟାଶୀଳ ହୋଇଥିବା ଖୁସିର ବିଷୟ, ମାତ୍ର ଏହାର ଢାଞ୍ଚାରେ ଅନେକ ପରିବର୍ତ୍ତନ ଓ ଆହୁରି କିଛି ପ୍ରଶାସନିକ ଆବଶ୍ୟକତା ରହିଛି ।
ଉତ୍କଳୀୟ ପରମ୍ପରାରେ ପରିପୁଷ୍ଟ ନୃତ୍ୟ ଓ ସଂସ୍କୃତିର ବିଭିନ୍ନ ଦିଗରେ ପ୍ରଚାର ଓ ପ୍ରସାର ନିମନ୍ତେ ନିଷ୍ଠାପର ଉଦ୍ୟମର ଆବଶ୍ୟକତା ରହିଛି ।
କେବଳ ରାଜ୍ୟ ଭିତରେ ନୁହେଁ ରାଜ୍ୟ ବାହାରେ ମଧ୍ୟ ଏହାର ପରିବ୍ୟାପ୍ତ ହେବା ଯାଞ୍ଚନୀୟ ।
କୋଭିଡ-୧୯ ନିୟନ୍ତ୍ରଣ ଓ ମୁକାବିଲାରେ ଦେଶର ଶୀର୍ଷ ଦୁଇଟି ରାଜ୍ୟ ମଧ୍ୟରେ ଥିବାରୁ କେନ୍ଦ୍ର ସରକାର ଓଡ଼ିଶାକୁ ପ୍ରଶଂସା କରିଛନ୍ତି ।
କୋଭିଡ-୧୯ ସଙ୍କଟକୁ ସଫଳ ଭାବେ ମୁକାବିଲା କରିଥିବା କେରଳ ଓ ଓଡ଼ିଶାକୁ ବିଶ୍ୱ ଅର୍ଥନୈତିକ ଫୋରମ ପ୍ରଶଂସା କରିଛି ।
ଶବହେବାକୁ ଭାବିଥିଲେ, ଏବେ ଶବକୁ ସାଥୀ କରିଛନ୍ତି ସାଥୀ ଋତୁରାଣୀ (ସ୍ୱତନ୍ତ୍ର)
ଏମିତି ଜଣେ ମହିଳା ହେଲେ ଋତୁରାଣୀ ସେନାପତି । ନିଜ ଘର ବାଲେଶ୍ୱର ହୋଇଥିଲେ ବି ରହୁଛନ୍ତି ପୁରୁଣା ଭୁବନେଶ୍ୱର ଅଞ୍ଚଳରେ ।
ଅନ୍ୟ ଝିଅମାନଙ୍କ ଭଳି ସେ ବି ସ୍ୱପ୍ନ ଦେଖିଥିଲେ । ବିବାହ କରିବେ, ସ୍ୱାମୀ, ପରିବାର, ପିଲାମାନଙ୍କ ସହ ସମୟ କାଟିବେ ।
ସଂଗ୍ରହାଳୟର ସମୃଦ୍ଧ ତାଳପତ୍ର ପାଣ୍ଡୁଲିପି ଗ୍ୟାଲେରିରେ ୨୭ଟି ବିଷୟରେ ୨୦ ହଜାରରୁ ଅଧିକ ପାଣ୍ଡୁଲିପି ସ୍ଥାନ ପାଇଛି ।
ସେହିପରି ପ୍ରତ୍ୱତତ୍ତ୍ୱ ବିଭାଗରେ ଖ୍ରୀଷ୍ଟପୂର୍ବ ତୃତୀୟ ଶତାବ୍ଦୀରୁ ଆରମ୍ଭ କରି ମଧ୍ୟଯୁଗ ଶେଷ ପର୍ଯ୍ୟନ୍ତ ବିଭିନ୍ନ ସମୟର ସ୍ଥାପତ୍ୟ ତିନିଟି ବିରାଟ ହଲରେ ପ୍ରଦର୍ଶିତ ହେଉଛି ।
କେହି କାହାକୁ ଦେଖା ନହୋଇପାରିଲେ କ'ଣ ହେଲା କିନ୍ତୁ ମେରି ଖ୍ରୀଷ୍ଟମାସ୍ କହିବାକୁ ଭୁଲି ନାହାନ୍ତି ।
ଖାସ୍ କରି ବଡ଼ଦିନ ପୂର୍ବରୁ ଆମ ଓଲିଉଡର ତାରକାମାନେ ପ୍ରଶଂସକଙ୍କୁ ମେରି ଖ୍ରୀଷ୍ଟମାସ୍ କହି ବଡ଼ଦିନର ଶୁଭେଚ୍ଛା ଓ ଶୁଭକାମନା ଜଣାଇଛନ୍ତି ।
